Ishockey under Vinter-OL 2022 – Menn – Tropper

**Troppene til [[Ishockey under Vinter-OL 2022 – Menn|herrenes ishockeyturnering under Vinter-OL 2022]]** inneholder samtlige tolv tropper som ble tatt ut til OL-turneringen fra 9. til 20. februar 2022. Alle aldre er som de er ved starten av turneringen (9. februar 2022).

## NHL trekker seg fra OL-deltakelse
Etter at verdens største profesjonelle ishockeyliga, National Hockey League (NHL), ikke lot spillerne delta i OL 2018 i Pyeongchang oppnådde NHL, spillerorganisajonen NHLPA og Det internasjonale ishockeyforbundet (IIHF) den 3. september 2021 en avtale som lot NHL-spillere få delta i OL. Men den 22. desember 2021 kunngjorde NHL og NHLPA at OL-turneringen ville bli avviklet uten deltakelse av NHL-spillere. Årsaken til dette var økningen av coronasmitte internasjonalt og opphopingen av utsatte grunnseriekamper på grunn av koronasmitte i mange NHL-klubber.

## Påvirkninger på grunn av Covid-19
På grunn av den pågående koronaviruspandemien ble det foretatt hyppige tester av deltakere, trenere og støttepersonell i forkant av OL. Dessuten har Kina strenge smittevernsregler og krav til testing og vaksinering for de som skal inn i landet i forbindelse med vinterlekene.

Lagene kunne derfor ta med såkalte «Practice Players» for å sikre optimale treningsvilkår for landslagene og for at lagene kunne stille med fulle lag i tilfelle av positive COVID-19-prøver frem mot turneringsstart. Opp til avreise til Beijing var det krav om fire negative COVID-19-prøver. Hvis man testet positivt etter ankomst skulle man i isolasjon inntil man hadde to negative prøver med 24 timers mellomrom.

## Nominasjonsprosess
Alle tolv deltakende lag, gjennom en bekreftelse fra deres respektive nasjonale forbund, skulle levere en liste over en såkalt longlist over rundt 50 OL-aktuelle spillere innen den 15. oktober 2021. Det endelige lagoppsettet på 23 spillere vil bli offentliggjort i januar 2022. Elleve av lagene (alle bortsett fra Kina) skulle innen den 8. oktober offentliggjøre navnene på tre NHL-spillere som ville bli tatt ut til OL.

## Ordforklaring

## Landslagsdrakter

## 
Den canadiske troppen ble offentliggjort den 25. januar 2022 og besto av 25 spillere (tre målvakter, åtte backer, fjorten løpere).

;Beskrivelse
I fraværet av NHL-spillere besto den canadiske troppen av en blanding av unge talenter og veteraner med NHL-erfaring. Spillerne ble tatt ut fra den nordamerikanske farmerligaen American Hockey League (AHL), universitetsspillere fra National Collegiate Athletic Association (NCAA) og profesjonelle europeiske ligaer som russiske Kontinental Hockey League (KHL), Svenska hockeyligan (SHL) og sveitsiske National League (NL). De to mest markante spillerne i troppen var den 37-årige veteranen Eric Staal (Iowa Wild, AHL) og det unge backtalentet Owen Power (University of Michigan, NCAA). Staal var med sine  poeng på  NHL-kamper, Stanley Cup-tittel med Carolina Hurricanes i 2006, VM-gull med Canada i 2007 og OL-gull i 2010 et naturlig valg som kaptein. Power ble draftet som nummer én av Buffalo Sabres i NHL-draften 2021 og vant VM-gull med Canada i VM 2021 i Riga.

Blant de andre unge talentene i troppen var målvakten Devon Levi (beste målvakt ved U20-VM i ishockey 2021) og løperen Mason McTavish (draftet som nummer tre av Anaheim Ducks i NHL-draften 2021). Daniel Winnik (36), Adam Cracknell (36) og David Desharnais utgjorde en del av veterangruppen på løpersiden sammen med Staal, mens Jason Demers og Mark Barberio gjorde det samme på backsiden.

;Deltakere med OL-erfaring
Staal representerte Canada ved OL 2010 i Vancouver, hvor laget vant gull. Tre spillere fra troppen som vant bronse ved OL 2018 i Pyeongchang ble også tatt ut til troppen i 2022: backene Maxim Noreau (ZSC Lions, NL) og Mat Robinson (SKA Sankt Petersburg, KHL) og senteren Eric O'Dell (HK Dynamo Moskva, KHL).

;Frafall og utelatte spillere
Tidligere hadde NHL og IIHF den 7. oktober 2021 offentliggjort navnene på de første tre NHL-spillerne som skulle delta i turneringen: Sidney Crosby (Pittsburgh Penguins), Connor McDavid (Edmonton Oilers) og Alex Pietrangelo (Vegas Golden Knights). Disse og samtlige NHL-spillere på den canadiske longlisten ble uaktuelle for OL-deltakelse da NHL trakk seg fra turneringen på grunn av COVID-19-pandemien.

;Trenerstab
Opprinnelig hadde Hockey Canada utnevnt lagledelsen for det canadiske landslaget ved OL den 3. februar 2021. Doug Armstrong (St. Louis Blues, NHL) ble utnevnt til general manager, mens Ken Holland (Edmonton Oilers, NHL), Ron Francis (Seattle Kraken, NHL), Roberto Luongo (Florida Panthers, NHL) og Don Sweeney (Boston Bruins, NHL) ble utnevnt til assisterende general managere. Hockey Canadas øverste vispresident for landslag, Scott Salmond, ble utnevnt til lagleder. Hockey Canada utnevnte den 9. august 2021 Jon Cooper (Tampa Bay Lightning, NHL) som hovedtrener for landslaget og Bruce Cassidy (Boston Bruins, NHL), Peter DeBoer (Vegas Golden Knights, NHL) og Barry Trotz (New York Islanders, NHL) som assistenttrenere.

Da NHL trakk seg fra turneringen ble Canadas trenerstab og støtteapparat også utskiftet. Den 14. januar 2022 offentliggjorde Hockey Canada den nye leder- og trenerstaben for det canadiske landslaget under OL. Shane Doan ble utnevnt til general manager med Scott Salmond som assisterende general manager. Claude Julien ble utnevnt til hovedtrener mens Nolan Baumgartner, Jeremy Colliton og Tyler Dietrich fikk rollen som assistenttrenere.

Doan hadde tidligere vært assisterende trener og general manager for Canada under Channel One Cup 2021 og vant gull med Canada som assisterende general manager ved VM 2021 i Riga. Som spiller noterte han seg for 972 poeng på  NHL-kamper for Winnipeg Jets/Arizona Coyotes-franchisen og representerte Canada i én World Cup i ishockey (gull i  2004), vinter-OL 2006, og seks VM-turneringer, hvor han vant to gull (2003 og 2007) og tre sølv (2005, 2008 og 2009. Salmond hadde vært tilknyttet Hockey Canada siden 2001 og ble forfremmet til Hockey Canadas øverste vispresident for landslag i 2018 etter å ha fungert som visepresident i fire år. I denne stillingen fører Salmond tilsyn med all aktivitet for Canadas herre-, kvinne- og parahockeylandslag. Han har bidratt til å lede Canada til gullmedaljer ved to OL (2010, 2014), fire VM-turneringer (2003, 2004, 2015, 2016), fem U20-VM (2007, 2008, 2009, 2015, 2018), ett U18-VM (2013), ett kjelkehockey-VM (2017), ett gull ved de paralympiske vinterleker (2006), samt en World Cup-seier (2016) og seier i tre Spengler Cup-turneringer (2015, 2016, 2017).

Julien hadde vært assisterende trener for de canadiske landslagene som vant World Cup i 2016 og OL-gull i 2014. I NHL hadde han vært hovedtrener for Montreal Canadiens i periodene 2003–2006 og 2017–2021, og var hovedtrener for Boston Bruins for 10 sesonger (2007–2017), med Stanley Cup-tittelen i 2011 som høydepunktet. I 2009 vant han Jack Adams Award og ble kåret til årets trener i NHL for 2008/09-sesongen.

Den 30. januar 2022 måtte Julien trekke seg som trener etter han hadde pådratt seg et ribbeinsbrudd under en lagbyggingsøvelse i Sveits. Han ble erstattet av assistenttrener Jeremy Colliton. Colliton hadde tidligere vært hovedtrener for Chicago Blackhawks i NHL fra 2018 til 2021, og hadde også vært trener for Rockford IceHogs i AHL, Mora IK i HockeyAllsvenskan (2013–2017) og assistenttrener for Calgary Mustangs i Alberta Junior Hockey League (AJHL) i én sesong (2012–2013).

## 
Den danske troppen ble offentliggjort den 18. januar 2022 og besto av 25 spillere (tre målvakter, åtte backer, fjorten løpere). På grunn av COVID-19-karanteneregler ble Mikkel Aagaard etterregistrert for å erstatte Nick Olsesen som var i karantene.

;Beskrivelse
I fraværet av NHL-spillere lignet det danske laget i store trekk det laget som deltok VM i Riga i 2021. Troppen bestod av seks spillere hver fra Svenska hockeyligan (SHL) og danske Metal Ligaen, fem spillere fra Deutsche Eishockey Liga (DEL), tre spillere fra østerrikske ICEHL, to hver fra sveitsiske National League (NL) og Hockeyallsvenskan og én hver fra Kontinental Hockey League (KHL) og finske Liiga.

På målvaktssiden hadde 34-årige Sebastian Dahm vært førstemålvakt ved flere VM-turneringer og OL-kvalifiseringen i 2021 i NHL-målvakten Frederik Andersens fravær. Dahm hadde siden 2013 vunnet 13 av de 17 kampene Danmark har vunnet ved VM. Dahm ble støttet av målvaktstalentet Frederik Dichow og rutinerede Patrick Galbraith som gjorde landslagscomeback etter egentlig å ha sluttet på landslaget etter VM i 2019.

Alle åtte backer spilte til daglig i profesjonelle ligaer i Europa. De største backprofilene var brødreparret Oliver LauridsenOliver og Markus Lauridsen (begge Malmö Redhawks, SHL) og Jesper Jensen Aabo (Krefeld Pinguine, DEL), som var kaptein for VM-laget i Riga i 2021. De støttes av veteranene Nicholas Jensen og Emil Kristensen samt det 23-årige talentet Phillip Bruggisser.

Blant løperne var det flere spillere med mere eller mindre NHL-erfaring som nå spilte i europeiske toppklubber: Frans Nielsen, kaptein Peter Regin, Mikkel Bødker, Nicklas Jensen og Patrick Russell. 35-årige Regin har vært landslagskaptein siden 2018 og spilt 243 NHL-kamper, mens Nielsen har spilt 925 NHL-kamper og ni VM-turneringer. I fraværet ville det danske laget være avhengig av målproduksjon av Jensen og Bødker. Veteranene Morten Poulsen og Morten Madsen har erfaring fra henholdsvis ni og femten VM-turneringer.

Det danske laget ble supplert av fem spillere fra den danske Metal Ligaen: Mathias Bau Hansen og Morten Poulsen (begge Herning Blue Fox) Julian Jakobsen (Aalborg Pirates), Matthias Asperup (Herlev Eagles) og Jesper Jensen (Frederikshavn White Hawks).

Den danske troppen hadde flere spillere som fikk positivt utslag på covid-19-testen kort tid før lekene startet og måtte stå over deler av OL. Den 24. januar hadde åtte spillere testet positivt inkludert Frans Nielsen. Nicklas Jensen, Jesper Jensen og Phillip Bruggisser var smittet i tiden opp til avreise til Beijing og sluttet seg derfor først til OL-troppen senere. Ved ankomst til Beijing den 1. februar testet Morten Madsen, Nick Olesen og Matthias Asperup positiv og ble sendt på isolasjonshotell hvor Madsen blev sluppet ut etter to dager. Asperup og Olesen ble først sluppet ut den 10. februar.

På grunn av smitteutbruddet hadde den danske landslagsledelsen fem reserver som kunne erstatte Covid-positive spillere: Nichlas Hardt, Mads Larsen, Mikkel Aagaard, Niklas Andersen og Christian Wejse.

;Deltakere med OL-erfaring
Danmark deltok i den olympiske ishockeyturneringen for første gang i historien og derfor var det ingen spillere med tidligere OL-erfaring. Samtlige spillere hadde derimot representert Danmark i VM-turneringer og OL-kvalifikasjonsturneringer.

;Frafall og utelatte spillere
Tidligere hadde NHL og IIHF den 8. oktober 2021 offentliggjort navnene på de første tre NHL-spillerne som skulle delta i turneringen: Oliver Bjorkstrand (Columbus Blue Jackets), Nikolaj Ehlers (Winnipeg Jets) og Alexander True (Seattle Kraken). Disse og samtlige NHL-spillere på den danske longlisten ble uaktuelle for OL-deltakelse da NHL trakk seg fra turneringen på grunn av COVID-19-pandemien.

KHL-backen Philip Larsen (Salavat Julajev Ufa) meldte forfall til OL av personlige årsaker.

;Trenerstab
Heinz Ehlers overtok som landslagstrener den 29. juni 2018 etter Janne Karlsson. Under Ehlers ledelse klarte Danmark å kvalifisere seg til sin første OL-turnering noensinne. Etter avslutningen på sin spillerarriere var Ehlers trener i den danske superisligaklubben AaB Ishockey fra 2005 til 2007 hvor han vant to sølvmedaljer med klubben. Innen 2007/08-sesongen skiftet han til sveitsisk ishockey da han ble trener for Nationalliga B-holdet EHC Biel-Bienne. Allerede i sin første seson førte Ehlers klubben til opprykk til øverste nivå i Sveits, Nationalliga A (NLA). Fra 2009 til 2013 var han trener for SC Langenthal i Nationalliga B (NLB). I 2011/2012-sesongen vant Ehlers NLB-mesterskapet med klubben, men tapte til HC Ambrì-Piotta i kvalifiseringsspillet til NLA. I 2013 overtok han stillingen som hovedtrener for NLA-klubben Lausanne HC, en stilling han holdt ut 2015/16-sesongen. I 2014/15-sesongen ble han kåret til årets trener i NLA. Fra 2016/17-sesongen tok han over som hovedtrener for NLA-klubben SCL Tigers etter at Kevin Ryan fikk sparken. Ehlers var trener for SCL Tigers i fire sesonger og ble igjen kåret til årets trener i NLA i 2018/19-sesongen. Før han ble ansatt som landslagstrener var han Janne Karlssons assistenttrener i 2017/18-sesongen.

## 
Den finske troppen ble offentliggjort den 20. januar 2022 og besto av 25 spillere (tre målvakter, åtte backer, fjorten løpere).

;Beskrivelse
I fraværet av NHL-spillere besto den finske troppen av spillere med rutine fra profesjonelle europeiske ligaer. Troppen består av sytten spillere fra russiske Kontinental Hockey League (KHL), fem fra sveitsiske National League (NL), to fra finske Liiga og én fra Svenska hockeyligan (SHL). Fem av KHL-spillerne kom fra finske Jokerit, tre hver fra Salavat Julajev Ufa og HK Vitjaz ogto fra SKA St. Petersburg. Hvor de finske troppene i årene før hadde vært kjent for å inneholde mange debutanter var det kun fire debutanter i OL-troppen. De øvrige 21 spillerne hadde deltatt i tidligere landslagssammenheng, hvorav ni hadde OL-erfaring og ni spillere var gjengangere fra VM-troppen som vant gull i Slovakia i 2019 og sølv i Riga i 2021 (fem av disse hadde deltatt i begge turneringer). Debutantene på laget var løperen Markus Granlund (Salavat Julajev Ufa), backeen Valtteri Kemiläinen (HK Vitjaz) og Niklas Friman (Jokerit) samt tredjemålvakt Frans Tuohimaa (Neftekhimik Nizjnekamsk).

Finnene hadde en sterk målvaktstrio bestående av Juho Olkinuora (Sibir Novosibirsk), Harri Säteri (Metallurg Magnitogorsk) og tredjemålvakten Tuohimaa. Olkinuora hadde en redningsprosent på 94,3% og 1,39 GAA på syv kamper under VM 2021 og ble tatt ut til turneringens all star-lagd. Han ville bli støttet av Säteri, som spilte tre kamper og hadde en redningsprosent på 95,5% og  0,95 GAA under VM 2021 og hadde erfaring fra AHL og NHL.

Troppen hadde en gruppe med hardtarbeidende backer ledet av den 30 år gamle offensive NHL-backen Sami Vatanen, som innen sesongen returnerte til Europa for spill i sveitsiske Genève-Servette HC. Han ville spille en stor rolle i overtallsspillet sammen med den tidligere NHL-backen Mikko Lehtonen (SKA St. Petersburg), som med sine syv poeng ledet backene i poeng ved VM 2019. Petteri Lindbohm (Jokerit), Atte Ohtamaa (Kärpät) og Ville Pokka (Avangard Omsk) ville stå for fysisk styrke og skuddblokkering, mens Juuso Hietanen bidro med en stor rutine med erfaring fra syv VM-turneringer og tre OL-turneringer. Debutantene Friman og Kemiläinen var de største overraskelsene på backsiden.

Den største profilen på laget var stjernesenteren Valtteri Filppula (Genève-Servette HC), som også hadde reist hjem til Europa etter en lang karriere i NHL med 530 poeng på  kamper. Han vant Stanley Cup med Detroit Red Wings i 2008 og har tidligere representert Finland i én OL-turnering (bronse i 2010), to VM-turneringer og én World Cup i ishockey (2016). En annen veteran som gjorde comeback på landslaget var Leo Komarov (SKA St. Petersburg), som sist spilte på landslaget ved World Cup i ishockey 2016 og hadde returnert fra NHL til spill i KHL innen sesongen. Klubbkammeraten i SKA Joonas Kemppainen spilte også i sin første store landslagsturnering siden OL 2018. Den populære vingen Marko Anttila (Jokerit), som med sin høyde på 203 centimeter har gitt ham tilnavnet «Mörkö» (Hufsa), ville også bidra med sine lederskapsegenskaper og kunne produsere offensivt i viktige momenter av kampen: han scoret det eneste målet mot Russland i semifinalen og to mål (inklusiv det matchavgjørende) mot Canada i finalen ved VM i 2019 hvor Finland vant 3–1.

Offensivt ble troppen forsterktet med uttaket av Salavat Julajev Ufas førsterekke bestående av Markus Granlund, Sakari Manninen og Teemu Hartikainen. HK Vitjaz-duoen Niko Ojamäki, som med sine 29 scoringer ledet KHL i antall mål, og playmakeren Miro Aaltonen, ble også forventet til å bidra offensivt. Hardtarbeidende Iiro Pakarinen (Jokerit), Toni Rajala (EHC Biel) og Harri Pesonen (SCL Tigers) ville også kunne bidra med sekundær målproduksjon i tillegg til deres mere defensive roller. Troppens yngste spiller er Jokerit-løperen Hannes Bjorninen.

;Deltakere med OL-erfaring
Syv spillere fra troppen som deltok i OL 2018 i Pyeongchang ble også tatt ut til troppen i 2022: backene Hietanen, Lehtonen, Ohtamaa og løperne Anttila, Hartikainen, Kemppainen og Manninen. Komarov, Hietanen og Vatanen var også med i OL-troppen i 2014, mens Filppula var også med i OL-troppen i 2010

;Frafall og utelatte spillere
Tidligere hadde NHL og IIHF den 7. oktober 2021 offentliggjort navnene på de første tre NHL-spillerne som skulle delta i turneringen: Sebastian Aho (Carolina Hurricanes), Aleksander Barkov (Florida Panthers) og Mikko Rantanen (Colorado Avalanche). Disse og samtlige NHL-spillere på den finske longlisten ble uaktuelle for OL-deltakelse da NHL trakk seg fra turneringen på grunn av COVID-19-pandemien.

Den største overraskelsen var utelatelsen av backen Oliwer Kaski (Avangard Omsk, KHL), som var med på laget som vant VM-gull i 2019. Begrunnelsen for utelatelsen var et større fokus på spesialister i overtalls- og undertallsspill, og at det var sterkere kandidater blant offensive backer. Backene Tony Sund og Miika Koivisto, en duo som viste gode takter ved VM i 2021 og Euro Hockey Tour-turneringen i november, var heller ikke med i troppen. Ellers var den største utelatelsen målvakten Juha Metsola (Salavat Julajev Ufa, KHL), som med en redningsprosent på 93,1% og 1.87 GAA hadde den beste statistikken blant finske målvakter i KHL. På løpersiden ble landslagsspillerne HIFKs Jere Innala, Mikael Ruohomaa fra Leksands IF og Jokerits Veli-Matti Savinainen utelatt fra troppen.

Den 2. februar måtte Kemppainen melde forfall til turneringen på grunn av en positiv COVID-19-prøve. Han ble erstattet av Joonas Nättinen (Severstal Tsjerepovets, KHL). 

;Trenerstab
Jukka Jalonen returnerte i 2018 som landslagstrener etter å tidligere ha vært landslagstrener fra 2007 til 2013. Jalonen var før OL-turneringen den mest meritterte landslagstreneren i Finlands historie. I sin andre periode som landslagstrener har Jalonen ledet Finland til sitt fjerde VM-gull (2019) og ett VM-sølv (2021). Jalonen har hatt en lang karriere som trener siden han debuterte som assistenttrener for Finlands U17-landslag i 1991/92-sesongen. Året etter ble han assistenttrener for Ilves Tampere i SM-liiga og ble hovedtrener fra november 1992. Han var trener for Ilves i perioden 1992–1995, Finland U18-landslag (1994–1995), Finlands U17-landslag (1995–1996), Lukko Rauma i SM-liiga (1995–1997) og Vaasan Sport i I-divisioona (1997–1998). Fra 1998 reiste han til utlandet og var trener for italienske Alleghe Hockey i Serie A (1998–1999) og Newcastle Riverkings (senere Jesters) i British Ice Hockey Superleague (BISL) i perioden 1999–2001. Heretter returnerte han til finsk ishockey da han ble signert som hovedtrener for HPK i SM-liiga. Fra 2001 til 2007 vant han fire bronsemedaljer (2001/2002, 2002/2003, 2004/2005 og 2006/2007) og SM-liiga-mesterskapet i 2005/2006-sesongen. Samme sesong ble han tildelt Kalevi Numminen-troféet for årets trener i SM-liiga. Fra 2007 til 2013 var han landslagstrener og vant VM-gull i 2011, VM-bronse i 2008 og en OL-bronse i 2010. VM-gullet i 2011 førte til han ble kåret til årets finske trener. Fra 2012 til 2014 var han hovedtrener for SKA St. Petersburg og fra 2016 til 2018 var han trener for Jokerit i KHL. Fra 2014 til 2016 var han også landslagstrener for Finlands U20-landslag og ledet laget til gull ved junior-VM 2016.

## 
Den kinesiske troppen ble offentliggjort den 28. januar 2022 og besto av 25 spillere (tre målvakter, ni backer, tretten løpere).

;Beskrivelse
Troppen besto utelukkende spillere fra den kinesiske klubben Red Star Kunlun i russiske Kontinental Hockey League (KHL). På grunn av mangelen på ishockeytalent i Kina måtte spillere rekrutteres fra utlandet. Det kinesiske landslaget besto derfor av elleve kanadiere, ni kinesere, tre amerikanere og en russer. Verken den kinesiske olympiske komité, Det internasjonale ishockeyforbundet (IIHF) eller Den internasjonale olympiske komité (IOK) kommenterte hvordan det var mulig for utenlandske spillere å konkurrere for Kina ettersom det olympiske charteret krever at konkurrenter skal være statsborgere i landet de representerer. Dette blir vanskelligjort av Kinas strenge nasjonalitetsregler som ikke anerkjenner dobbelt statsborgerskap. IOKs hovedstyre hadde myndighet til å gjøre visse unntak av «generell eller individuell karakter», selv om det er uklart om dette var tilfelle. På spørsmål om han hadde naturalisert seg som kinesisk statsborger nektet spilleren Jake Chelios å kommentere, selv om han bekreftet at han fortsatt hadde sitt amerikanske pass.

Lagkapteinen Brandon Yip var den viktigste spilleren på løpersiden og hadde Kunluns rekorder for mål (58), assist (54) og poeng (112) og hadde spilt 174 NHL-kamper. Kun Luke Lockhart hadde spilt flere kamper for Kunlun. Foo-brødrene Spencer og Parker hadde hatt et produktiv partnerskap i KHL mens spillere som amerikanske Cory Kane, Ethan Werek og Tyler Wong også ble forventet å dra det største lasset.

Blant lokale spillere var 23-årige Ying Rudi den viktigste spilleren. Han var den første kinesisk-fødte spilleren til å score et mål i KHL (i 2019). Andre lokale profiler var Zhang Zesen og Yan Juncheng. Veteranen Xiang Xudong var den eneste spilleren i troppen som også hadde deltatt i kvalifiseringsturneringen for OL 2018 i Pyeongchang.

;Deltakere med OL-erfaring
Kinas herrelandslag deltok i den olympiske ishockeyturneringen for første gang i historien og derfor var det ingen spillere med tidligere OL-erfaring.

;Trenerstab
Italiensk-canadiske Ivano Zanatta hadde vært den kinesiske landslagstreneren siden. Som spiller representerte han Italia under Vinter-OL 1992 i Albertville. Som trener har han har han hatt forskjellige trenerstillinger i italienske Serie A, sveitsiske National League og i russiske KHL.

Hans russiske assistenttrener Aleksej Kovaljov har spilt 1 316 kamper i NHL og represent både Det forente laget under Vinter-OL 1992 i Albertville (hvor han vant gull) og det russiske landslaget i to OL-turneringer (hvor han vant bronse i 2002) og tre VM-turneringer. Zanattas canadiske assistenttrener  hjalp Italia med å overleve i toppdivisjonen i ishockey-VM 2019.

## 
Den latviske troppen ble offentliggjort den 24. januar 2022 og besto av 25 spillere (tre målvakter, ni backer, tretten løpere).

;Beskrivelse
I fraværet av NHL-spillere besto den latviske troppen av en blanding av spillere fra profesjonelle europeiske ligaer. Elleve spillere kom fra Kontinental Hockey League (KHL), hvor åtte av disse var fra den latviske klubben Dinamo Riga. Resten av spillerne kom fra tsjekkiske Extraliga, tyske Deutsche Eishockey Liga (DEL), sveitsiske National League (NL), finske Liiga og Svenska hockeyligan (SHL).

Det var usikkerhet rundt målvaktstrioen innen turneringen. Ivars Punnenovs (SCL Tigers, NL) hadde ledet Latvia til seier ved OL-kvalifiseringen året før og var forventet å være førstemålvakt, men hadde hatt en vanskelig sesong i den sveitsiske ligaen og ankom den latviske OL-troppen med en skade. Dermed var det åpen for at enten Kristers Gudļevskis (Brynäs IF, SHL), som sto i mål ved det jevne 1–2-tapet til Canada ved Sotsji-OL, eller KHL-veteranen Jānis Kalniņš (Växjö Lakers, SHL).

Backbesetningen på laget var ungt med kun tre backer eldre enn 30 år. Oskars Cibuļskis, Artūrs Kulda og Ralfs Freibergs var veteranene som skulle lede unggutter som 24-årige Kristaps Zīle og Kārlis Čukste. Uvis Jānis Balinskis hadde klart å komme seg tilbake fra skade i tide til å nå turneringen.

På løpersiden manglet laget Rūdolfs Balcers og Teodors Bļugers, to av de viktigste offensive spillerne på det latviske laget som hadde ledet det latviske laget gjennom OL-kvalifiseringen i august 2021. På tross av dette hadde OL-troppen flere meriterte offensive spillere som powerforwardene Ronalds Ķēniņš og Miks Indrašis. Det var også forventet at den 36-årige veteranen Lauris Dārziņš, som var Latvias toppscorer i 2014-OL, ville spille en viktig rolle i turneringen. Blant debutantene hadde man Bukarts-brødrene Rihards og Roberts, Oskars Batņa, Oskars Batņa og ungguttene Mārtiņš Dzierkals og Renārs Krastenbergs.

Den latviske troppen hadde flere spillere som fikk positivt utslag på covid-19-testen kort tid før lekene startet og måtte stå over deler av OL. Reservene Roberts Mamčičs og Nauris Sējējs ble kalt opp etter at Artūrs Kulda og Kārlis Čukste fikk konstatert smitte. 

;Deltakere med OL-erfaring
Åtte spillere representerte Latvia ved OL 2014 i Sotsji: målvakten Kristers Gudļevskis, backene Ralfs Freibergs og Artūrs Kulda og løperne Lauris Dārziņš, Kaspars Daugaviņš, Miks Indrašis, Mārtiņš Karsums og Ronalds Ķēniņš.

;Frafall og utelatte spillere
Tidligere hadde NHL og IIHF den 8. oktober 2021 offentliggjort navnene på de første tre NHL-spillerne som skulle delta i turneringen: Rūdolfs Balcers (San Jose Sharks), Zemgus Girgensons (Buffalo Sabres) og Kristiāns Rubīns (Toronto Maple Leafs). Disse, løperen Teodors Bļugers (Pittsburgh Penguins) og målvakten Elvis Merzļikins (Columbus Blue Jackets) ble alle uaktuelle for OL-deltakelse da NHL trakk seg fra turneringen på grunn av COVID-19-pandemien.

Roberts Bukarts (HC Vítkovice) ble opprinnelig tatt ut men måtte melde forfall på grunn av skade (armbrudd). Han ble erstattet av Gints Meija.

Innen turneringen var det et COVID-19-utbrudd i den latviske troppen i forkant av turneringen. Den 11. februar måtte Mārtiņš Karsums i karantene på grunn av en positiv COVID-19-prøve. Han kom dermed ikke i aksjon for Latvia under turneringen. Han ble erstattet av Toms Andersons (HC La Chaux-de-Fonds, Swiss League). 

;Trenerstab
Harijs Vītoliņš overtok som Latvias landslagstrener høsten 2021 etter canadieren Bob Hartley. Siden han la opp som spiller i 2005 har Vītoliņš hatt en lang karriere som assistenttrener. Han var assistenttrener på det latviske landslaget fra 2005 til 2011 under Oļegs Znaroks, inklusiv OL-lagene i 2006 og 2010. Han var senere assistenttrener for Znaroks på det russiske landslaget fra 2013 til 2018, hvor han hjalp laget med å vinne ett VM-gull (2014) og ett OL-gull (2018). Han har også vært både assistenttrener og hovedtrener for klubber som HK MVD, HK Dynamo Moskva og SKA St. Petersburg i KHL.

## [[Russlands herrelandslag i ishockey|ROC]]
ROC-troppen ble offentliggjort den 24. januar 2022 og besto av 25 spillere (tre målvakter, åtte backer, fjorten løpere).

Den 8. oktober 2021 ble navnene på de første tre NHL-spillerne offentliggjort: 

;Beskrivelse
I fraværet av NHL-spillere besto den ROC-troppen av spillere fra den russiske Kontinental Hockey League (KHL).

;Deltakere med OL-erfaring

;Frafall og utelatte spillere
Tidligere hadde NHL og IIHF den 8. oktober 2021 offentliggjort navnene på de første tre NHL-spillerne som skulle delta i turneringen: Nikita Kutsjerov (Tampa Bay Lightning), Aleksandr Ovetsjkin (Washington Capitals) og Andrej Vasilevskij (Tampa Bay Lightning). Disse og samtlige NHL-spillere på den russiske longlisten ble uaktuelle for OL-deltakelse da NHL trakk seg fra turneringen på grunn av COVID-19-pandemien.

;Trenerstab
Aleksej Zjamnov ble den 28. september 2021 utnevnt som hovedtrener for ROC-laget ved OL i 2022 av det russiske ishockeyforbundet.

I Russland hadde det vært diskusjon om hvem som skulle være hovedtrener for landslaget under OL. Valerij Bragin, som hadde vært hovedtrener ROC-laget ved VM i 2021 som røk ut i kvartfinalen, var ikke forventet å fortsette i stillingen etter VM. Under en legendekamp for å feire avgående IIHF-president René Fasel i Sankt Petersburg uttalte presidenten for det russiske ishockeyforbundet (FHR), Vladislav Tretjak, at tidligere landslagstrener Oleg Znarok igjen ville få jobben. Imidlertid var dette ingen offisiell kunngjøring og den 27. september trakk Tretjak tilbake uttalelsen. Samme dag møttes et ekspertpanel bestående av Tretjak, Boris Mikhajlov, Valerij Kamenski, Pavel Bure og stemte for å gi jobben til Zhamnov. Samtidig ble det kunngjort at Znarok og Bragin ville være med til OL som konsulenter for landslaget.

Som spiller Zjamnov vant de siste to sovjetiske mesterskapene med HK Dynamo Moskva før han begynte sin NHL-karriere. I løpet av 13 sesonger scoret han 719 poeng på 807 NHL-kamper. På landslaget vant han bronse ved VM i 1991 med Sovjetunionen, OL-gull med Det forente laget («Unified Team», EUN) ved OL i 1992, og for Russland vant han OL-sølv i 1998 og OL-bronse i 2002. Etter endt spillerkarriere var han general manager for flere KHL-klubber, blant annet Vitjaz Tsjekhov (2006–2013), Atlant Mytisjtsji (2013–2015) og HK Spartak Moskva (2015–2021). I løpet av den tiden hadde han en periode som assistenttrener med Atlant (2013–14) og tok over som hovedtrener i Spartak i deler av sesongen 2018/19-sesongen etter Vadim Jepantsjintsevs avgang. På det russiske landslaget var han assistenttrener ved to VM-turneringer (2018 og 2019) og assisterende general manager ved VM i 2021. OL i 2018 var han direktør for speiding og hadde dermed ansvaret for å speide en KHL-basert landslagstropp i fraværet av Russlands NHL-stjerner. Han var dessuten benketrener under OL-finalen og ifølge noen beretninger han som gjorde det taktiske grepet som førte til at Nikita Gusev scoret utlikningsmålet 56 sekunder før ordinær tid og sendte kampen i overtid. Zjamnovs egen erfaring med spill i NHL og kjennskap til ligaen ble fremhevet som en grunn til valget av ham som trener.

Den 18. oktober offentliggjorde FHR at Sergej Fjodorov, Aleksej Kudasjov, Sergej Gontsjar og Jevgenij Nabokov hadde blitt utnevnt som assistenttrenere. Samme dag ble tidligere NHL-stjerne Ilja Kovaltsjuk utnevnt til general manager, men dagen etter var denne tittelen endret til sjef for NHL-spillerrelasjoner.

Gontsjar har erfaring som assistenttrener for Pittsburgh Penguins fra 2017 til 2020. I sin spillerkarriere spilte han 20 år som back i NHL og vant Stanley Cup med Pittsburgh Penguins i 2009. Totalt spilte han  NHL-kamper og noterte seg for 811 poeng. Han representerte Russland i fire OL-turneringer (sølv i 1998, bronse i 2002, 2006, 2010), tre VM-turneringer (2000, bronse i 2007, sølv i 2010) og to World Cup-turneringer (1996 og 2004). Fjodorov overtok som hovedtrener for KHL-klubben HK CSKA Moskva i juli 2021 og var klubbens general manager fra 2012 til 2017. Som spiller var den første russeren i NHLs historie til å score  poeng og noterte seg for totalt  poeng over sin 18-år lange NHL-karriere. Han har vunnet Stanley Cup tre ganger med Detroit Red Wings (1997, 1998, 2002), utvalgt på NHLs All-Starlag seks ganger, to Selke Trophies, en Ted Lindsay Award og én Hart Trophy. Fjodorov representerte både Sovjetunionen og Russland i internasjonal sammenheng, og vant VM-gull tre ganger (1989, 1990, 2008), deltatt i én Canada Cup-turnering (1991) og World Cup-turnering (1996), og deltatt i tre OL-turneringer (sølv i 1998, bronse i 2002, 2010). Kudasjov har vært hovedtrener for HK Dynamo Moskva siden juli 2021, og før dette var han assistenttrener (2012–2013) og deretter hovedtrener for Atlant Mytisjtsji (2013–2015), Lokomotiv Jaroslavl (2015–2018) og SKA Sankt Petersburg (2018–2020). Han har også vært assisttrener på det russiske landslaget i 2018 og 2019, og vant i 2019 en bronsemedalje. Som spiller tilbrakte han av karrieren i Russland og vant med HK Dynamo Moskva det russiske mesterskapet i 2000 og Gagarin Cup i 2012. Nabokov ble i 2015 ansatt som utviklingstrener i San Jose Sharks og i desember 2019 forfremmet til målvaktstrener. Som spiller var han fjorten sesonger i NHL som målvakt og spilte totalt 697 kamper. Han representerte først Kasakhstan i C-VM i 1994 og deretter Russland i to OL-turneringer (2006, 2010) og to VM-turneringer (gull i 2008, 2011).

## 
Den 8. oktober 2021 ble navnene på de første tre NHL-spillerne offentliggjort: Erik Černák (Tampa Bay Lightning), Jaroslav Halák (Vancouver Canucks) og Andrej Sekera (Dallas Stars).

;Beskrivelse

;Deltakere med OL-erfaring

;Frafall og utelatte spillere

;Trenerstab

## 
Den 8. oktober 2021 ble navnene på de første tre NHL-spillerne offentliggjort: Nico Hischier (New Jersey Devils), Timo Meier (San Jose Sharks) og Roman Josi (Nashville Predators).

;Beskrivelse

;Deltakere med OL-erfaring

;Frafall og utelatte spillere

;Trenerstab

## 
Den 7. oktober 2021 ble navnene på de første tre NHL-spillerne offentliggjort: Victor Hedman (Tampa Bay Lightning), Gabriel Landeskog (Colorado Avalanche) og Mika Zibanejad (New York Rangers).

;Beskrivelse

;Deltakere med OL-erfaring

;Frafall og utelatte spillere
Målvakten Robin Lehner (Vegas Golden Knights, NHL) takket nei til OL-deltakelse på grunn av at turneringen skal avholdes i en «bobble» og frykt for å havne i isolasjon som følge av COVID-19-smitte. På Twitter sa han: «Det tok lang tid før jeg tok avgjørelsen sammen med min psykiater og familie. Velvære må komme først, og det å leve isolert og ikke vite hva som skjer hvis jeg tester positivt er en for stor risiko for meg. Sverige kommer til å ha et godt lag og Markström er et monster! Jeg håper folk forstår». Det var forventet at Lehner skulle konkurrere med Jacob Markström om plassen som førstemålvakt.

;Trenerstab

## 
Den tsjekkiske troppen ble offentliggjort den 13. januar 2022 og besto av 25 spillere (tre målvakter, åtte backer, fjorten løpere).

;Beskrivelse
I fraværet av NHL-spillere besto den tsjekkiske troppen av en blanding av spillere fra profesjonelle europeiske ligaer. Troppen består av tolv spillere fra russiske Kontinental Hockey League (KHL), fire hver fra tsjekkiske Extraliga og sveitsiske National League (NL), tre fra Svenska hockeyligan (SHL) og én fra finske Liiga. Ti spillere er gjengangere fra VM-troppen fra Riga i 2021.

På målvaktssiden var Šimon Hrubec tsjekkernes kandidat til førstemålvakt i turneringen. Han ble utvalgt som en av Tsjekkias tre beste spillere under VM 2021 og ledet Avangard Omsk til Gagarin Cup-seier med en redningsprosent på 95,3% på 18 kamper i sluttspillet. KHL-målvaktene Patrik Bartošák,, og Roman Will,, utgjør resten av målvaktstrioen.

Fire av troppens åtte backer spilte til daglig i KHL, mens to hver kom fra SHL og den tsjekkiske ligaen. De største backprofilene i troppen var KHL-spillerne Lukáš Klok og Jakub Jeřábek og Extraliga-spilleren Tomáš Kundrátek (HC Oceláři Třinec), assistert av støttespillere som SHL-profilen Libor Šulák og David Sklenička.

Den største stjernen på det tsjekkiske landslaget og i turneringen er løperen David Krejčí. Frem til sommeren 2021 hadde han tilbrakt femten sesonger hos Boston Bruins i NHL, spilt 962 grunnseriekamper og notert seg for 730 poeng, 156 sluttspillskamper og 124 poeng. Han hjalp Bruins med å vinne Stanley Cup i 2011 og var poengkonge i Stanley Cup-sluttspillet i 2011 og 2013. På landslaget var hans største meritt en bronsemedalje fra VM 2012. Andre profiler på løpersiden inkluderer Roman Červenka (VM-gull i 2010, VM-bronse i 2011 og Gagarin Cup-mester med SKA Skt. Petersburg i 2015), Michael Frolík (Stanley Cup-mester med Chicago Blackhawks i 2013, VM-bronse i 2011 og 2012) og Jan Kovář (to Gagarin Cup-titler med Metallurg Magnitogorsk). I et ellers eldre lag var den 24-årige Frölunda-spilleren Michael Špaček yngste mann i troppen og en neste generasjons offensive landslagsspillere. Veteraner som Vladimír Sobotka og Michal Řepík og fjerderekken bestående av Radan Lenc og Zohorna-brødrene Tomáš og Hynek utgjorde troppens defensive kjerne.

I troppen var det åtte spillere som har erfaring fra NHL: Krejčí, Červenka, Frolík, Jeřábek, Sobotka, Jeřábek, Řepík og Špaček.

;Deltakere med OL-erfaring
Syv spillere fra troppen som deltok i OL 2018 i Pyeongchang ble også tatt ut til troppen i 2022: målvakten Bartošák, backene Kundrátek og Vojtěch Mozík, og Červenka, Kovář, Řepík og Tomáš Zohorna. Frolík, Krejčí og Červenka deltok også i OL 2014 i Sotsji. For 36 år gamle Červenka og 35 år gamle Krejčí, som begge debuterte ved OL 2010 i Vancouver, blir det respektivt deres fjerde og tredje OL-turneringer.

;Frafall og utelatte spillere
Tidligere hadde NHL og IIHF den 7. oktober 2021 offentliggjort navnene på de første tre NHL-spillerne som skulle delta i turneringen: Ondřej Palát (Tampa Bay Lightning), David Pastrňák (Boston Bruins) og Jakub Voráček (Columbus Blue Jackets). Disse og samtlige NHL-spillere på den canadiske longlisten ble uaktuelle for OL-deltakelse da NHL trakk seg fra turneringen på grunn av COVID-19-pandemien.

;Trenerstab
Filip Pešán ble den 5. mai 2020 signert som ny landslagstrener for perioden 2020–2022 etter at Miloš Říhas kontrakt løp ut. Jaroslav Špaček og Martin Straka ble samtidig signert som assistenttrenere. Pešán har tidligere vunnet det tsjekkiske mesterskapet (2016) og nådd finalen ytterligere to ganger (2017 og 2019) med HC Bílí Tygři Liberec. Som U20-landslagstrener ledet han laget ved U20-VM i 2018 til sin første semifinale på 16 år. Han har også hatt viktige roller i coaching and spillerutvikling i det tsjekkiske ishockeyforbundet (*Český svaz ledního hokeje*, ČSLH).

Špaček, som har vunnet OL-gull (1998) og tre VM-gull (1999, 2001, 2005) som spiller, har erfaring som assistenttrener for landslagstrenerne Vladimír Růžička (2013–2015), Vladimír Vůjtek (2015–2016) og Josef Jandač (2016–2018). Martin Straka, også han en mangeårig spiller i NHL og Tsjekkia med OL-gull (1998) og ett VM-gull (2005), debuterte som assistenttrener ved VM i 2021 og har vært general manager av Extraligaklubben siden 2008.

Laget ledes av general manager Petr Nedvěd, som har besatt stillingen siden 7. juni 2018. Som spiller hoppet Nedvěd av til Vesten i 1989 og spilte i løpet av sin 24 år lange karriere 982 NHL-kamper og 355 kamper i den tsjekkiske Extraligaen. Etter å ha blitt canadisk statsborger representerte han Canada ved vinter-OL 1994 hvor han vant sølv og representerte senere hjemlandet Tsjekkia ved World Cup i 1996, VM i 2012 (bronse) og vinter-OL i 2014.

## 
Den 8. oktober 2021 ble navnene på de første tre NHL-spillerne offentliggjort: Leon Draisaitl (Edmonton Oilers), Philipp Grubauer (Seattle Kraken) og Moritz Seider (Detroit Red Wings).

;Beskrivelse

;Deltakere med OL-erfaring

;Frafall og utelatte spillere

;Trenerstab

## 
Den amerikanske troppen ble offentliggjort den 25. januar 2022 og besto av 25 spillere (tre målvakter, åtte backer, fjorten løpere).

;Beskrivelse

;Deltakere med OL-erfaring

;Frafall og utelatte spillere
Tidligere hadde NHL og IIHF den 7. oktober 2021 offentliggjort navnene på de første tre NHL-spillerne som skulle delta i turneringen: Auston Matthews (Toronto Maple Leafs), Seth Jones og Patrick Kane (begge Chicago Blackhawks). Disse og samtlige NHL-spillere på den canadiske longlisten ble uaktuelle for OL-deltakelse da NHL trakk seg fra turneringen på grunn av COVID-19-pandemien.

;Trenerstab
Den 31. mars 2021 ble Stan Bowman (general manager i Chicago Blackhawks) utnevnt til landslagets general manager for OL-turneringen, mens Bill Guerin (general manager i Minnesota Wild) ble utnevnt til assisterende general manager. Den 26. oktober trakk Bowman seg som general manager for både Blackhawks og landslaget etter at en etterforskning av anklager om seksuelle overgrep mot tidligere videotrener Brad Aldrich under Stanley Cup-sluttspille i 2010. Etterforskningen avslørte at ledelsen visste om Aldrichs påståtte seksuelle overgrep og mishandling av en spiller, men ikke rapporterte det til myndighetene før tre uker etter. Samtidig iverksatte U.S. Center for SafeSport den 22. oktober en etterforskning av Guerin over hans rolle i å hemmeligholde en overgrepssak hvor hovedtrener i Wilkes-Barre/Scranton Penguins, Clark Donatelli, hadde forgrepet seg på konen til assistenttrener Jarrod Skalde under en reise i november 2018.

USA Hockey utnevnte den 28. juli 2021 Mike Sullivan som hovedtrener for landslaget under OL-turneringen. Sullivan har siden 2015 vært hovedtrener for Penguins og ledet dem til Stanley Cup-seier to ganger (2016, 2017). I landslagssammenheng har han tidligere vært hovedtrener ved VM-turnering (2007, 5. plass) og assistenttrener ved én OL-turnering under Peter Laviolette (2006, 8. plass), én VM-turnering (2008, 6. plass) og én World Cup-turnering under John Tortorella (2016, 7. plass).

John Hynes, David Quinn, Todd Reirden og Ryan Miller ble den 3. september 2021 utnevnt til assistenttrenere.

## Se også
* Ishockey under Vinter-OL 2022
** Ishockey under Vinter-OL 2022 – Menn

## Referanser